রেজিং বুল

রেজিং বুল () হল ১৯৮০ সালের মার্কিন জীবনীমূলক সাদাকালো ক্রীড়াধর্মী নাট্য চলচ্চিত্র। এটি পরিচালনা করেছেন মার্টিন স্কোরসেজি এবং প্রযোজনা করেছেন রবার্ট শার্টফ ও আরউইন উইঙ্কলার। মুষ্টিযোদ্ধা জেক লামোত্তার স্মৃতিকথা রেজিং বুল: মাই স্টোরি অবলম্বনে ছবিটির চিত্রনাট্য রচনা করেছেন পল শ্রেডার ও মার্ডিক মার্টিন। এতে লামোত্তার ভূমিকায় অভিনয় করেছেন রবার্ট ডি নিরো। লামোত্তার ভাই জোই চরিত্রে অভিনয় করেন জো পেশি ও তার স্ত্রী ভিকি চরিত্রে অভিনয় করেন ক্যাথি মোরিয়ার্টি। অন্যান্য পার্শ্ব চরিত্রে অভিনয় করেছেন নিকোলাস কোলাসান্তো, টেরেসা সালডানা, ও ফ্রাঙ্ক ভিনসেন্ট।

রেজিং বুল চলচ্চিত্রটির উদ্বোধনী প্রদর্শনী হয় ১৯৮০ সালের ১৪ই নভেম্বর এবং ১৯৮০ সালের ১৯শে ডিসেম্বর প্রেক্ষাগৃহে মুক্তি পায়। ১৮ মিলিয়ন মার্কিন ডলার নির্মাণব্যয়ের বিপরীতে চলচ্চিত্রটি মাত্র ২৩.৪ মিলিয়ন মার্কিন ডলার আয় করেন। মুক্তির পর চলচ্চিত্রটি মিশ্র প্রতিক্রিয়া লাভ করেন, তবে ডি নিরোর অভিনয় ও চলচ্চিত্র সম্পাদনা প্রশংসিত হয়। মিশ্র প্রতিক্রিতা সত্ত্বেও চলচ্চিত্রটি ৫৩তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ আটটি বিভাগে মনোনয়ন লাভ করে এবং শ্রেষ্ঠ অভিনেতা ও শ্রেষ্ঠ চলচ্চিত্র সম্পাদনা বিভাগে পুরস্কার লাভ করে।

কুশীলব
 রবার্ট ডি নিরো - জেক লামোত্তা
 জো পেশি - জোই লামোত্তা, জেকের ভাই।
 ক্যাথি মোরিয়ার্টি - ভিকি লামোত্তা, জেকের স্ত্রী।
 নিকোলাস কোলাসান্তো - টমি কোমো
 টেরেসা সালডানা - লেনোরা লামোত্তা, জোই'র স্ত্রী।
 ফ্রাঙ্ক ভিনসেন্ট - সালভি ব্যাটস
 জনি বার্নস - সুগার রে রবিনসন
 মার্টিন স্কোরসেজি - বার্বিজন (শুধু কণ্ঠ)

মূল্যায়ন

বক্স অফিস
১৮ মিলিয়ন মার্কিন ডলারের বিপরীতে চলচ্চিত্রটি মাত্র ২৩ মিলিয়ন মার্কিন ডলার আয় করে। চলচ্চিত্রটি প্রেক্ষাগৃহের ভাড়া থেকে মাত্র ১০.১ মিলিয়ন মার্কিন ডলার উপার্জন করতে সমর্থ হয়। বক্স অফিস মোজো অনুসারে চলচ্চিত্রটি দেশের অভ্যন্তরের প্রেক্ষাগৃহ থেকে ২৩,৩৮৩,৯৮৭ মার্কিন ডলার আয় করে।

পুরস্কার ও স্বীকৃতি
একাডেমি পুরস্কার
 বিজয়ী: শ্রেষ্ঠ অভিনেতা - রবার্ট ডি নিরো
 বিজয়ী: শ্রেষ্ঠ চিত্রসম্পাদনা - থেলমা শুনমেকার
 মনোনীত: শ্রেষ্ঠ চলচ্চিত্র - রেজিং বুল
 মনোনীত: শ্রেষ্ঠ পরিচালনা - মার্টিন স্কোরসেজি
 মনোনীত: শ্রেষ্ঠ পার্শ্ব অভিনেতা - জো পেশি
 মনোনীত: শ্রেষ্ঠ পার্শ্ব অভিনেত্রী - ক্যাথি মোরিয়ার্টি
 মনোনীত: শ্রেষ্ঠ চিত্রগ্রহণ - মাইকেল চ্যাপম্যান
 মনোনীত: শ্রেষ্ঠ শব্দগ্রহণ - ডোনাল্ড ও. মিচেল, বিল নিকোলসন, ডেভিড জে. কিম্বল ও লে লাৎসারোউইৎজ

গোল্ডেন গ্লোব পুরস্কার
 বিজয়ী: সেরা অভিনেতা - রবার্ট ডি নিরো
 মনোনীত: সেরা নাট্য চলচ্চিত্র - রেজিং বুল
 মনোনীত: সেরা চলচ্চিত্র পরিচালক - মার্টিন স্কোরসেজি
 মনোনীত: সেরা পার্শ্ব অভিনেতা - জো পেশি
 মনোনীত: সেরা পার্শ্ব অভিনেত্রী - ক্যাথি মোরিয়ার্টি
 মনোনীত: বর্ষসেরা নবীন তারকা - অভিনেত্রী - ক্যাথি মোরিয়ার্টি
 মনোনীত: সেরা চিত্রনাট্য - পল শ্রেডার ও মার্ডিক মার্টিন

বাফটা পুরস্কার
 বিজয়ী: শ্রেষ্ঠ চিত্রসম্পাদনা - থেলমা শুনমেকার
 বিজয়ী: শ্রেষ্ঠ নবাগত অভিনেতা - জো পেশি
 মনোনীত: শ্রেষ্ঠ অভিনেতা - রবার্ট ডি নিরো
 মনোনীত: শ্রেষ্ঠ নবাগত অভিনেত্রী - ক্যাথি মোরিয়ার্টি

আমেরিকান ফিল্ম ইনস্টিটিউটের স্বীকৃতি
 এএফআইয়ের ১০০ বছর... ১০০ চলচ্চিত্র: #২৪
 এএফআইয়ের ১০০ বছর... ১০০ থ্রিল: #৫১
 এএফআইয়ের ১০০ বছর... ১০০ চলচ্চিত্র (১০ম বার্ষিকী সংস্করণ): #৪
 এএফআইয়ের ১০ সেরা ১০: #১ ক্রীড়া

তথ্যসূত্র

বহিঃসংযোগ

 
 
 
 
 
 
 

ইংরেজি ভাষার চলচ্চিত্র
১৯৮০-এর চলচ্চিত্র
১৯৮০-এর দশকের ক্রীড়াধর্মী চলচ্চিত্র
১৯৮০-এর দশকের জীবনীমূলক চলচ্চিত্র
আংশিক রঙিন চলচ্চিত্র
ইউনাইটেড আর্টিস্ট্‌সের চলচ্চিত্র
মার্কিন চলচ্চিত্র
মার্কিন ক্রীড়াধর্মী চলচ্চিত্র
মার্কিন জীবনীমূলক চলচ্চিত্র
মার্কিন সাদাকালো চলচ্চিত্র
মার্টিন স্কোরসেজি পরিচালিত চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
নিউ ইয়র্ক শহরের পটভূমিতে চলচ্চিত্র
১৯৪৭-এর পটভূমিতে চলচ্চিত্র
১৯৪৫-এর পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
১৯৮০-এর দশকের মার্কিন চলচ্চিত্র
১৯৮০-এর দশকের ইংরেজি ভাষার চলচ্চিত্র
বাফটা বিজয়ী (চলচ্চিত্র)
১৯৪০-এর দশকের পটভূমিতে চলচ্চিত্র
১৯৫০-এর দশকের পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
১৯৪৩-এর পটভূমিতে চলচ্চিত্র
১৯৪৪-এর পটভূমিতে চলচ্চিত্র
১৯৫০-এর পটভূমিতে চলচ্চিত্র
১৯৫৬-এর পটভূমিতে চলচ্চিত্র
১৯৫৭-এর পটভূমিতে চলচ্চিত্র
১৯৫৮-এর পটভূমিতে চলচ্চিত্র
১৯৬৪-এর পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র